Moore er kanskje best kjent som skuespiller i James Bond-filmene. Han spilte i hele sju av filmene, blant annet de kjente «Mannen med den gyldne pistol» fra 1974 og «Octopussy» fra 1983. Han hadde rollen som bond fra 1973 til 1985, og deltok i etterkant på flere premierer i forbindelse med filmserien.
Han har dessuten spilt i godt over 20 andre filmer. Hans skuespillerinnsats og humanitære arbeid gjorde at han ble slått til ridder av dronningen, og dermed har krav på tittelen sir foran navnet sitt.
Moore ble født i London i 1927, og var enebarn. Han vervet seg, etter å ha gått på skole flere steder i England som ung, til militæret som 18-åring. Han ble seinere kaptein for en liten armé i Tyskland. Dette var etter andre verdenskrig.
BLE 89: Den anerkjente britiske skuespilleren Roger Moore døde i Sveits tirsdag. Foto: REUTERS/Neil Hall, NTB Scanpix Vis mer
Siden da har det gått i ett kjør for Moore, som kan skryte på seg å ha flere kassasuksesser på CVen. Han har blant annet vært med i filmer som «The Naked Face», «Sherlock Holmes in New York» og sist, «A Princess for Christmas». Den spilte han i i 2011, og var hans siste rolle.
Han er, sett bort fra skuespillerkarrieren, også godt kjent for sitt humanitære arbeid med UNICEF. I en uttalelse skriver UNICEF at tapet er stort.
- Moore har vært en tydelig UNICEF-ambassadør siden 1991, og i den forbindelse blant annet talt barnas sak i FNs generalforsamling, deltatt i en rekke kampanjer og besøkt en rekke land for å løfte frem barns situasjon. I sin selvbiografi «My word is my Bond» skrev han blant annet at «Jeg er kanskje mest kjent for min rolle som Bond, men min rolle som UNICEF-ambassadør er uten tvil den som betyr mest for meg»., heter det i uttalelsen.